title: Ανάλυση και προσομοίωση διαδικασιών εμπορευματικού κέντρου
titleType: AlternativeTitle
Creators: name: Μπανάβα, Αθηνά
Publisher: name: University of Thessaly
Year: 2005
Subjects: subject: ΠΑΡΑΓΩΓΗ -- ΔΙΟΙΚΗΣΗ ΚΑΙ ΟΡΓΑΝΩΣΗ
subject: ΒΙΟΜΗΧΑΝΙΚΗ ΠΑΡΑΓΩΓΙΚΟΤΗΤΑ

description: Τα τελευταία χρόνια παρατηρούμε μια ραγδαία αύξηση στον τομέα των μεταφορών γεγονός που καθιστά απαραίτητη την ύπαρξη των εμπορευματικών κέντρων. Στην Ευρώπη ο αριθμός των εμπορευματικών κέντρων αυξήθηκε ταχύτατα, ενώ στην Ελλάδα λειτουργεί μόνο ένα κέντρο στον Προμαχώνα Σερρών που όμως δεν έχει αναπτύξει πλήρως τις δραστηριότητες ενός εμπορευματικού κέντρου. Έχει αποδειχτεί ότι η λειτουργία τους συνέβαλε στη βελτίωση τόσο της οικονομίας όσο και στην ποιότητα των μεταφορών. Σύμφωνα με τα στοιχεία η μελέτη γύρω από τα εμπορευματικά κέντρα παρουσιάζει ιδιαίτερο ενδιαφέρον και είναι απαραίτητη η αύξηση του αριθμού τους στην χώρα μας. Μιλώντας για «Εμπορευματικά Κέντρα», αναφερόμαστε σε ειδικά χωροθετημένες ζώνες, στις οποίες συναντώνται τουλάχιστον δύο μέσα μεταφοράς και όπου βρίσκονται εγκατεστημένες, σε καθορισμένη περιοχή, ανεξάρτητες επιχειρήσεις από το χώρο της διανομής και των logistics, αλλά και άλλες επιχειρήσεις μεταφορών. Στην ουσία δηλαδή, τα κέντρα αυτά αποτελούν οργανωμένες αγορές υπηρεσιών logistics. Στόχο τους αποτελεί η αύξηση της συνεργασίας και διαλειτουργικότητας μεταξύ των διαφόρων μέσων (προς ανάπτυξη των συνδυασμένων μεταφορών) και η βελτίωση των υπηρεσιών μεταφοράς, διανομής και logistics γενικότερα στην περιοχή, τόσο για οικονομικούς, όσο και για αναπτυξιακούς και περιβαλλοντικούς λόγους. Εμπορευματικά Κέντρα αυτού του τύπου είναι πολύ συνήθη στις χώρες της Δυτικής και Βόρειας Ευρώπης, π.χ.: • Στη Γαλλία, Plates-Formes Logistiques - Sogaris, Garonor, κλπ. • Στη Γερμανία, Gueterverkehrszentren - Bremen, Roland, Koeln, κλπ. • Στις Κάτω Χώρες, Freight Centres - Venlo • Στην Ιταλία, Interporti - Quadrante Europa Verona, Bologna, Padova, Parma, κλπ. • Στο Ηνωμένο Βασίλειο, Freight Villages - Manchester Trafford Park, Euroterminal, Mossed (Glasgow), Port Wakefield, κλπ. Τα Εμπορευματικά Κέντρα, λόγω των οικονομιών κλίμακας που επιτυγχάνουν με τη συγκέντρωση ομοειδών δραστηριοτήτων (συνεργίες), και της εξειδίκευσης και εμπειρίας που διαθέτουν, μπορούν να προσφέρουν οικονομικά και ποιοτικά ανταγωνιστικές υπηρεσίες logistics. Οι οικονομικές και ποιοτικές υπηρεσίες logistics, μεταφράζονται άμεσα σε ανταγωνιστικά βιομηχανικά και εμπορικά προϊόντα. Στην παρούσα εργασία γίνεται αναφορά στις δραστηριότητες που λαμβάνουν χώρα σε ένα εμπορευματικά κέντρο και γίνεται αναλυτική περιγραφή των λειτουργιών του. Γίνεται κατανοητό ότι η λειτουργία ενός τέτοιου κέντρου είναι ιδιαίτερα πολύπλοκη και η πολυπλοκότητα αυξάνεται με την αύξηση του μεγέθους του. Για να γίνει πιο εύκολη η μελέτη μας προσομοιώνουμε τη λειτουργία ενός εμπορευματικού κέντρου και μελετάμε διάφορα σενάρια λειτουργίας. Με την προσομοίωση υπολογίζουμε στοιχεία κόστους και χρόνου και γίνεται κατανοητή η λειτουργία του κέντρου. Επιπρόσθετα η προσομοίωση αποτελεί ένα βοηθητικό εργαλείο που επιτρέπει να δούμε την πραγματική συμπεριφορά ενός κέντρου κάτω από ορισμένα σενάρια λειτουργίας. Τα αποτελέσματα από κάθε προσομοίωση είναι αρκετά χρήσιμα καθώς είναι βοηθητικά ώστε να μπορούμε να πάρουμε αποφάσεις για τον τρόπο λειτουργίας του κέντρου και το βέλτιστο σχεδίασμά του. Για την προσομοίωση χρησιμοποιήσαμε το υπολογιστικό πρόγραμμα ARENA.